Izziņa par atzinumos sniegtajiem iebildumiem

|  |
| --- |
| **“Darbību ar augstas radioaktivitātes slēgtiem jonizējošā starojuma avotiem finanšu nodrošinājuma noteikumi”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 4.jūnija elektroniskā saskaņošana2021.gada 11.jūnija elektroniskā saskaņošana |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Latvijas Darba devēju konfederācija. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 4. Finanšu nodrošinājuma apmēru katram augstas radioaktivitātes slēgtam jonizējošā starojuma avotam aprēķina pēc šādas formulas:A + B, kurA – augstas radioaktivitātes slēgta jonizējošā starojuma avota transportēšanas izmaksas saskaņā ar valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” maksas pakalpojumu cenrādi;B – izmaksas, kas saistītas ar augstas radioaktivitātes slēgta jonizējošā starojuma avota transportdokumentu sagatavošanu, iepakošanu, marķēšanu, radioaktivitātes mērījumu veikšanu un radioaktīvo atkritumu uzglabāšanu saskaņā ar valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” maksas pakalpojumu cenrādi. | **Tieslietu ministrija**1. Noteikumu projekta 4. punktā ietvertas atsauces uz valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" maksas pakalpojumu cenrādi. Saistībā ar minēto lūdzam sniegt pamatotu skaidrojumu par minētā cenrāža juridisko statusu un pieejamību, tai skaitā, norādot kur attiecīgais cenrādis ir ietverts. Ja minētais cenrādis ietverts ārējā normatīvā tiesību aktā, lūdzam noteikumu projektā izdarīt atbilstošu atsauci uz normatīviem aktiem noteiktā jomā saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 137. punktu. | **Ņemts vērā**Atbilstoši Tieslietu ministrijas iebildumam, VARAM sniedz skaidrojumu, ka augstas radioaktivitātes slēgta jonizējošā starojuma avota transportēšanas izmaksas, kā arī izmaksas, kas saistītas ar augstas radioaktivitātes slēgta jonizējošā starojuma avota transportdokumentu sagatavošanu, iepakošanu, marķēšanu, radioaktivitātes mērījumu veikšanu un radioaktīvo atkritumu uzglabāšanu, noteiktas saskaņā ar valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) maksas pakalpojumu cenrādi (turpmāk – cenrādis). Cenrādis pēc savas būtības ir LVĢMC iekšējs dokuments, kurā ietvertas pakalpojumu cenas un, kas tiek apstiprināts ar LVĢM valdes lēmumu. Vienlaikus norādām, ka cenrādis ir publiski pieejams LVĢMC tīmekļa vietnē, sadaļā pakalpojumi.Ievērojot Tieslietu ministrijas iebildumu precizēts noteikumu projekts, no tā dzēšot atsauci uz LVĢMC cenrādi, kā arī papildināta anotācija ar skaidrojumu par cenrāža juridisko statusu un pieejamību sabiedrībai. | 4. Finanšu nodrošinājuma apmēru katram augstas radioaktivitātes slēgtam jonizējošā starojuma avotam aprēķina pēc šādas formulas:A + B, kurA – **augstas radioaktivitātes slēgta jonizējošā starojuma avota transportēšanas izmaksas**;B – **izmaksas, kas saistītas ar augstas radioaktivitātes slēgta jonizējošā starojuma avota transportdokumentu sagatavošanu, iepakošanu, marķēšanu, radioaktivitātes mērījumu veikšanu un radioaktīvo atkritumu uzglabāšanu**. |
| 2. | 8. Centrs pieņem lēmumu par finanšu nodrošinājuma izmaksas pieprasīšanu, nosakot 30 dienu termiņu no lēmuma pieņemšanas dienas operatora saistību labprātīgai izpildei.9. Ja 30 dienu laikā no šo noteikumu 8. punktā minētā lēmuma paziņošanas operators nav izpildījis saistības, centrs pieprasa, lai finanšu nodrošinājuma izsniedzējs 30 dienu laikā no centra pieprasījuma saņemšanas izmaksā finanšu nodrošinājumu, norādot finanšu nodrošinājuma izmaksas pamatojumu saskaņā ar likumu “Par radiācijas drošību un kodoldrošību”.10. Ja centrs lemj, ka operatora darbības vai bezdarbības dēļ radītās sekas tiešā veidā apdraud vidi vai cilvēku veselību, centrs pieprasa, lai finanšu nodrošinājuma izsniedzējs izmaksā finanšu nodrošinājumu piecu darbdienu laikā, neņemot vērā šo noteikumu 8. punktā minēto kārtību.11. Ja finanšu nodrošinājums ir apdrošinātāja izsniegta apdrošināšanas polise, apdrošinātājs neapšauba šo noteikumu 8. punktā minēto centra lēmumu un veic finanšu nodrošinājuma izmaksu saskaņā ar šiem noteikumiem. | **Tieslietu ministrija**2. Noteikumu projekta 8.–11. paredz tiesisko regulējumu par finanšu nodrošinājuma izmaksas pieprasīšanas un izmaksas kārtību. Saistībā ar minēto lūdzam sniegt pamatotu skaidrojumu par minētā tiesiskā regulējuma atbilstību likuma "Par radiācijas drošību un kodoldrošību" 16.1 panta ceturtajā daļā ietvertajam deleģējumam Ministru kabinetam. Norādām, ka no minētās likuma normas cita starpā izriet, ka Ministru kabinets nosaka kārtību, kādā iesniedz, pagarina un atjauno finanšu nodrošinājumu. Skaidrojam, ka pilnvarojumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības[[1]](#footnote-2).Ja atbilstošu skaidrojumu nav iespējams sniegt, lūdzam svītrot noteikumu projekta attiecīgās normas, kuras ir pretrunā likumdevēja pilnvarojumam Ministru kabinetam. | **Ņemts vērā**Atbilstoši Tieslietu ministrijas iebildumam svītroti noteikumu projekta 8.-11.punkts. | Noteikumu projekts. |
| 3. | 8. Centrs pieņem lēmumu par finanšu nodrošinājuma izmaksas pieprasīšanu, nosakot 30 dienu termiņu no lēmuma pieņemšanas dienas operatora saistību labprātīgai izpildei.9. Ja 30 dienu laikā no šo noteikumu 8. punktā minētā lēmuma paziņošanas operators nav izpildījis saistības, centrs pieprasa, lai finanšu nodrošinājuma izsniedzējs 30 dienu laikā no centra pieprasījuma saņemšanas izmaksā finanšu nodrošinājumu, norādot finanšu nodrošinājuma izmaksas pamatojumu saskaņā ar likumu “Par radiācijas drošību un kodoldrošību”. | **Tieslietu ministrija**3. Noteikumu projekta 8. punkts paredz, ka centrs pieņem lēmumu par finanšu nodrošinājuma izmaksas pieprasīšanu, nosakot 30 dienu termiņu no lēmuma pieņemšanas dienas operatora saistību labprātīgai izpildei. Savukārt noteikumu projekta 9. punkts paredz, ja 30 dienu laikā no šo noteikumu 8. punktā minētā lēmuma paziņošanas operators nav izpildījis saistības, centrs pieprasa, lai finanšu nodrošinājuma izsniedzējs 30 dienu laikā no centra pieprasījuma saņemšanas izmaksā finanšu nodrošinājumu, norādot finanšu nodrošinājuma izmaksas pamatojumu saskaņā ar likumu "Par radiācijas drošību un kodoldrošību". Vēršam uzmanību, ka no noteikumu projekta 8. un 9. punkta nav skaidri saprotams, vai operatoram iepriekš minētās saistības jāizpilda 30 dienu laikā no lēmuma pieņemšanas dienas vai no lēmuma paziņošanas. Attiecīgi lūdzam atbilstoši precizēt noteikumu projektu un sniegt attiecīgu skaidrojumu noteikumu projekta anotācijā. | **Ņemts vērā**Atbilstoši Tieslietu ministrijas iebildumam svītroti noteikumu projekta 8.-11.punkts. | Noteikumu projekts. |
| 4. | 9. Ja 30 dienu laikā no šo noteikumu 8. punktā minētā lēmuma paziņošanas operators nav izpildījis saistības, centrs pieprasa, lai finanšu nodrošinājuma izsniedzējs 30 dienu laikā no centra pieprasījuma saņemšanas izmaksā finanšu nodrošinājumu, norādot finanšu nodrošinājuma izmaksas pamatojumu saskaņā ar likumu “Par radiācijas drošību un kodoldrošību”.10. Ja centrs lemj, ka operatora darbības vai bezdarbības dēļ radītās sekas tiešā veidā apdraud vidi vai cilvēku veselību, centrs pieprasa, lai finanšu nodrošinājuma izsniedzējs izmaksā finanšu nodrošinājumu piecu darbdienu laikā, neņemot vērā šo noteikumu 8. punktā minēto kārtību. | **Tieslietu ministrija**4. Tiesiskās noteiktības nolūkā lūdzam:pirmkārt, noteikumu projekta 9. punktā atspoguļot, kur tieši norādāms finanšu nodrošinājuma izmaksas pamatojums saskaņā ar likumu "Par radiācijas drošību un kodoldrošību";otrkārt, no kura brīža aprēķināms piecu darbdienu termiņš noteikumu projekta 10. punktā. | **Ņemts vērā**Atbilstoši Tieslietu ministrijas iebildumam svītroti noteikumu projekta 8.-11.punkts. | Noteikumu projekts. |
| 5. | 10. Ja centrs lemj, ka operatora darbības vai bezdarbības dēļ radītās sekas tiešā veidā apdraud vidi vai cilvēku veselību, centrs pieprasa, lai finanšu nodrošinājuma izsniedzējs izmaksā finanšu nodrošinājumu piecu darbdienu laikā, neņemot vērā šo noteikumu 8. punktā minēto kārtību. | **Tieslietu ministrija**5. Noteikumu projekta 10. punkts paredz, ja centrs lemj, ka operatora darbības vai bezdarbības dēļ radītās sekas tiešā veidā apdraud vidi vai cilvēku veselību, centrs pieprasa, lai finanšu nodrošinājuma izsniedzējs izmaksā finanšu nodrošinājumu piecu darbdienu laikā, neņemot vērā šo noteikumu 8. punktā minēto kārtību. Saistībā ar minēto:pirmkārt, vēršam uzmanību, ka nav skaidri saprotams, kādā apmērā netiek ņemta vērā šo noteikumu 8. punktā minētā kārtība un vai šādā gadījumā netiek ņemts vērā arī noteikumu projekta 9. punktā ietvertais regulējums, kas skatāms kopsakarā ar noteikumu projekta 8. punktu. Attiecīgi lūdzam sniegt atbilstošu skaidrojumu par minēto. Norādām, ja operatoram netiek sniegta iespēja operatora saistību labprātīgai izpildei, attiecīgs tiesiskais regulējums varētu būt pretrunā ar likuma "Par radiācijas drošību un kodoldrošību" 16.2 pantu, kas paredz, ka centrs ir tiesīgs pieņemt lēmumu par finanšu nodrošinājuma atlīdzību pilnā vai daļējā apmērā atkarībā no operatora saistību izpildes;otrkārt, vēršam uzmanību, ka nepieciešams skaidrot noteikumu projektā (nepieciešamības gadījumā – piemērveidā), kā izpaužas operatora darbības vai bezdarbības, kuru radītās sekas tiešā veidā apdraud vidi vai cilvēku veselību noteikumu projekta 10. punkta kontekstā, t.i., kāds var būt to saturs un tvērums, jo, iespējams, minētā norma formulēta pārāk plaši. | **Ņemts vērā**Atbilstoši Tieslietu ministrijas iebildumam svītroti noteikumu projekta 8.-11.punkts. | Noteikumu projekts. |
| 6. | 11. Ja finanšu nodrošinājums ir apdrošinātāja izsniegta apdrošināšanas polise, apdrošinātājs neapšauba šo noteikumu 8. punktā minēto centra lēmumu un veic finanšu nodrošinājuma izmaksu saskaņā ar šiem noteikumiem. | **Tieslietu ministrija**6. Vēršam uzmanību, ka noteikumu projekta 11. punktā ietvertais tiesiskais regulējums nav skaidri saprotams, proti, nav skaidrs, kā izpaužas apdrošinātāja pienākums neapšaubīt šo noteikumu 8. punktā minēto centra lēmumu, turklāt minētais regulējums, iespējams, dublē likuma "Par radiācijas drošību un kodoldrošību" 16.1 panta pirmās daļas prasības, kas cita starpā paredz, ka apdrošinātāja izsniegtā apdrošināšanas polisē jābūt ietvertai apdrošinātāja neatsaucamai apņemšanās izmaksāt apdrošināšanas atlīdzību pēc Centra pirmā pieprasījuma. Attiecīgi lūdzam izvērtēt un svītrot noteikumu projekta 11. punktu. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par savām tiesībām un pienākumiem. | **Ņemts vērā**Noteikumu projekta 11.punkts dzēsts. | Sk. noteikumu projektu. |
| 7. | Noteikumu projekta anotācija. | **Tieslietu ministrija**7. Noteikumu projekta anotācijā norādīts, ka noteikumu projekta spēkā stāšanās laiks ir 2021. gada 1. jūlijs. Vienlaikus no noteikumu projekta neizriet attiecīgs tiesiskais regulējums. Ievērojot minēto, lūdzam atbilstoši papildināt noteikumu projektu, sniedzot arī pamatojumu iepriekš minētajam noteikumu projekta spēkā stāšanās termiņam noteikumu projekta anotācijā.Vienlaikus pretēji noteikumu projekta anotācijā norādītajam no likuma "Par radiācijas drošību un kodoldrošību" pārejas noteikumu 13. punkta neizriet, ka noteikumu projekts stāsies spēkā 2021. gada 1. jūlijā, bet iepriekš minētā likuma norma paredz datumu, līdz kuram Ministru kabineta noteikumi ir jāizdodc(2021. gada 1. jūliju). Ievērojot minēto, lūdzam atbilstoši precizēt noteikumu projekta anotācijā ietverto attiecīgo informāciju. | **Ņemts vērā.**Noteikumu projekta anotācija precizēta. | Skatīt noteikumu projektu un tā anotāciju. |
| 8. | Noteikumu projekta anotācija. | **Tieslietu ministrija**8. Noteikumu projekta anotācijā norādīts uz Vienotajiem pieprasījuma garantiju noteikumiem (*Uniform Rules for Demand Guarantees*), kas regulē garantiju (finanšu nodrošinājumu) izmaksu. Saistībā ar minēto lūdzam noteikumu projekta anotāciju papildināt ar pamatotu skaidrojumu par minētā dokumenta juridiski saistošo raksturu, t.i., vai minētie noteikumi pieejami latviešu valodā un tie pieejami bez maksas, kā arī vai attiecīgie noteikumi ietverti kādos konkrētos un pieejamos dokumentos (normatīvos tiesību aktos), un tādējādi ir nodrošināta Latvijas Republikas Satversmes 4. un 90. panta ievērošana. Nepieciešamības gadījumā lūdzam nodrošināt Vienoto pieprasījuma garantiju noteikumu satura, kuru nepieciešams padarīt saistošu personām, pārņemšanu ārējā normatīvā tiesību aktā, līdzīgi kā pārņem direktīvu normas (nepieciešamības gadījumā attiecīgi aizpildot noteikumu projekta anotācijas IV sadaļu). | **Ņemts vērā**Anotācijā norādītā atsauce uz Vienotajiem pieprasījuma garantiju noteikumiem (*Uniform Rules for Demand Guarantees*) dzēsta. | Skatīt noteikumu projekta anotāciju. |
| 9. |  | **Tieslietu ministrija**9. Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 4. nodaļu ("Atsauces uz Eiropas Savienības tiesību aktiem"), lūdzam noteikumu projektu papildināt ar informatīvo atsauci uz Padomes 2013. gada 5. decembra direktīvu 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/EURATOM (turpmāk – direktīva Nr. 2013/59/EURATOM), kuras prasības cita starpā tiek pārņemtas arī ar noteikumu projektu. | **Ņemts vērā** | Informatīva atsauce uz Eiropas Savienības direktīvām. Noteikumos iekļautas tiesību normas, kas izriet no: 1) Padomes 2013. gada 5. decembra Direktīvas 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom.” |
| 10. | Noteikumu projekta anotācijas V sadaļas 1. tabula. | **Tieslietu ministrija**10. Lūdzam detalizēt šobrīd noteikumu projekta anotācijas V sadaļas 1. tabulā ietverto informāciju par direktīvas Nr. 2013/59/EURATOM prasību pārņemšanu attiecībā uz prasībām, kuras paredzēts pārņemt tieši ar noteikumu projektu (87. panta "b" apakšpunktu un 95. punktu), attiecīgām direktīvas vienībām iepretim atspoguļojot konkrētas, tām korespondējošās noteikumu projekta vienības, tādējādi nodrošinot, ka kāda no minētās direktīvas prasībām nejaušības pēc nepaliek nepārņemta vai veids, kādā to plāno pārņemt, nav neatbilstošs.Kā arī lūdzam papildināt noteikumu projekta anotācijas V sadaļas 1. tabulu ar informāciju par direktīvas Nr. 2013/59/EURATOM 87. panta "a" apakšpunkta un 94. punkta prasību pārņemšanu. | **Ņemts vērā** | Skatīt anotācijas V sadaļas 1. tabulu. |
| **2021.gada 4.jūnija elektroniskā saskaņošana** |
|  |  | **Tieslietu ministrija**No noteikumu projekta anotācijas izriet, ka noteikumu projekta 4. punktā minēto aprēķinu veikšanai nepieciešamās izmaksas noteiktas saskaņā ar valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) maksas pakalpojumu cenrādi. LVĢMC maksas pakalpojumu cenrādis ir LVĢMC iekšējs dokuments, kas tiek apstiprināts ar LVĢMC valdes lēmumu. LVĢMC maksas pakalpojumu cenrādis ir publiski pieejams LVĢMC mājas lapā, sadaļā pakalpojumi. Vēršam uzmanību uz to, ka iepriekš minētā anotācijā sniegtā informācija ir neskaidra, proti, lai privātpersonām būtu saistošs regulējums (konkrētajā gadījumā – izmaksas) , tas ir jāparedz ārējā normatīvajā aktā, nevis LVĢMC tīmekļa vietnē. Ievērojot minēto, lūdzam atbilstoši precizēt noteikumu projektu un tā anotāciju. | **Ņemts vērā** | Skatīt noteikumu projekta anotāciju. |

Atbildīgā amatpersona: Alda Ozola, VARAM valsts sekretāra vietniece vides aizsardzības jautājumos

Par projektu atbildīgā amatpersona:

Zita Šteinberga

VARAM Vides aizsardzības departamenta

Vides kvalitātes un atkritumu apsaimniekošanas nodaļas

vec. eksperte

66016776, zita.steinberga@varam.gov.lv

1. Satversmes tiesas 2011. gada 6. maija spriedums lietā Nr. 2010-57-03, 13.3. apakšpunkts. [↑](#footnote-ref-2)